14/10/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do Estudo de detalle dos quinteiros 1 e 2 do Plan parcial do SUP-1 (Romero Donallo)

O Pleno da Corporación, na sesión ordinaria que tivo lugar o día 29 de setembro de 2022, adoptou o seguinte acordo:  Aprobar definitivamente o Estudo de detalle dos quinteiros 1 e 2 do Plan parcial do SUP-1 (Ciprian Vasile Bineata Tarte), asinado polo arquitecto Gaston Roswitha Maria De la Vieja Maina e promovido por SANTIAGO SUR GALICIA SL, sen modificacións respecto do inicialmente aprobado De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do estudo de detalle queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición do estudo de detalle no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia). Santiago de Compostela, 5 de outubro de 2022 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro A proposta está definida na documentación gráfica adxunta (“planos de proposta”). Nestes planos, ademais das determinacións específicas e habituais nos estudos de detalle (aliñacións, rasantes, volumes, etc.), avánzase, a nivel de anteproxecto e sen vinculación coa solución final que poida definirse no proxecto de edificación, a solución de vivenda proxectada, xa que entendemos que pode facer máis comprensible a solución de detalle proposta. A proposta define unha nova disposición do volume da edificación en cuarteirón pechado, con uso vivenda en todas as súas plantas altas, con voos de 1 m. para terrazas nalgunhas zonas, modificando as aliñacións previstas e mantendo as alturas e os fondos edificables previstos para o cuarteirón 2. Esta nova disposición cun volume de cinco lados xera un novo espazo de uso público no vértice norte da parcela na confluencia entre a Avenida de Romero Donallo e a vía de nova creación, e interiormente xera un espazo “patio de cuarteirón”, cunha maior separación entre fachadas e maior dimensión da prevista, mellorándose ademais a súa calidade ao non estar completamente pechado en toda a súa altura por unha das súas frontes (só ocupado en planta baixa, como o resto da superficie do patio). A planta baixa deste volume estará destinada ao uso comercial previsto, manténdose o retranqueo a modo de soportal na fronte cara a vía de nova creación que conecta de forma peonil os espazos de uso público. Propóñense dous soportais nos testeiros do edificio con fronte a Romero Donallo. Na fachada sur proponse un novo edificio maclado en plantas altas co anterior cunha configuración de “torre-ponte” que dota ao conxunto dun carácter singular que servirá como referencia urbana. Este edificio, destinado integramente a vivenda, mantén a altura prevista no Plan Parcial de B+9+bc, expóndose a “conexión” entre ambos os volumes a partir da planta 7ª até a planta 9ª e a planta baixo cuberta. Esta conexión entre os dous volumes, ademais de xerar esa identidade propia que se pretende para o lugar, permite integrar os dous núcleos de escaleiras necesarios para cumprir o normativa contra incendios. Nestes volumes de vivendas grafíanse zonas nas que se prevé a localización de terrazas e beirís. En planta baixa mantense a idea do Plan Parcial dun pequeno volume singular, exento, con uso terciario, ao que se lle modifica a súa xeometría e o volume inicialmente previsto e cuxo uso está estreitamente vinculado co espazo privado de uso público. En planta soto, a proposta expón deixar de ocupar a zona afectada pola canalización da rede principal de abastecemento de auga de 500 mm de diámetro e outra da rede de saneamento que actualmente invaden parte da superficie da parcela pola zona sur. Isto fai que se propoña a modificación da configuración das escaleiras de conexión da superficie libre de uso público da parcela coa vía de nova creación. A ordenación definida nos planos adxuntos considérase orientativa, podendo variar lixeiramente co desenvolvemento do proxecto da edificación sen necesidade de modificar o presente estudo de detalle sempre que se cumpran os parámetros seguintes: Edificabilidade sobre rasante: · Residencial: 9.386,54 m2 Vivenda libre: 5.156,64 m2 Vivenda Protexida: 4.229,90 m2 · Outros usos: 1.340,48 m2 TOTAL EDIFICABILIDADE: 10.727,02 m2 Ocupación máxima: · Ocupación máxima sobre rasante: 1.717,95 m2 · Ocupación máxima baixo rasante: 1.980,00 m2 · Sup. mínima sobre rasante uso público: 262,05 m2 Alturas máximas: as sinaladas graficamente, a medir en base ao criterio do PGOU de medición “por número de plantas”, coas alturas libres entre plantas reguladas para cada uso. Estas axustaranse ás alturas da edificación existente na Avda. de Romero Donallo, manténdose no conxunto do cuarteirón a homoxeneidade das alturas das diferentes plantas para a totalidade desta. A planta baixa estará destinada ao uso comercial previsto. As plantas altas estarán destinadas a uso residencial vivenda e ao resto de usos compatibles previstos no Plan Parcial.